Tiener sterf na bakkie hom omryFoto: ER24 Vanessa Jackson, woordvoerder van ER24, sê die seuns, albei in hul skooluniforms, wou ŉ pad in Bezuidenhout Valley oorsteek toe hulle deur ŉ Corsa bakkie omgery is. Sy sê die ongeluk het omstreeks 15:30 gistermiddag plaasgevind naby die kruising van 10de Laan en Broadwayweg. Jackson sê die twee seuns het doodstil langs mekaar in die pad gelê toe paramedici op die toneel aangekom het. ŉ 15-jarige seun is op die toneel dood verklaar terwyl sy 13-jarige vriend in ŉ kritieke toestand na die Bedford Gardens-hospitaal geneem is vir verdere behandeling. Die bestuurder van die bakkie is nie beseer nie.